****

***REPUBLIKA HRVATSKA***

***OSJEČKO-BARANJSKA ŽUPANIJA***

***OPĆINA PUNITOVCI***

***OPĆINSKI NAČELNIK***

*KLASA: 602-01/18-01/01;*

*URBROJ: 2121/05-02/18-01/1;*

*Punitovci; 29. siječanj 2018.*

Temeljem Zaključka Općinskog vijeća Općine Punito*vci* (3. sjednica Općinskog vijeća Općine Punitovci održana dana 24. studenog 2017.), Općinska načelnica raspisuje

***N A T J E Č A J   
za dodjelu studentskih stipendija za akademsku godinu 2017/18.***

***I.***

Raspisuje se natječaj za dodjelu stipendija redovnim studentima 2. i narednih godina studija na višim školama i fakultetima koji udovoljavaju slijedećim općim uvjetima:

* da su državljani Republike Hrvatske;
* da su redoviti studenti 2. i narednih godina viših škola i fakulteta, te visokih učilišta u Republici Hrvatskoj i inozemstvu, s prebivalištem na području Općine Punitovci;
* da su u redovnom roku upisali akademsku godinu;
* da nemaju status apsolventa;
* nisu korisnici neke druge stipendije, potpore ili studentskog kredita.

***II.***

Za akademsku godinu 2017/18. dodijeliti će se 8 (osam) stipendija i to u dvije grupe:

* + ***3*** stipendije studentima koji pohađaju slijedeću grupu obrazovnih usmjerenja:
    - društveni (ekonomski, pravni, učiteljski, političkih znanosti, edukacijsko-rehabilitacijski); humanistički (filozofski, Hrvatski studiji);
  + ***5*** stipendija studentima koji pohađaju slijedeću grupu obrazovnih usmjerenja:
    - tehnički (elektrotehnika i računarstvo, građevinski, arhitektonski, kemijskog inženjerstva i tehnologije, prometni, geodetski, grafički, strojarstvo i brodogradnja); biomedicinski (medicinski, veterinarski, stomatološki, farmaceutsko-biokemijski); biotehnički (agronomski, prehrambeno-tehnološki, šumarski); prirodoslovni (odsjek: biološki, fizički i geofizički, geografski, geološki, kemijski, matematički).

Ukoliko se u jednoj grupi obrazovnog usmjerenja ne popuni broj stipendija; preostale nedodijeljene stipendije dodijeliti će iz druge grupe obrazovnog usmjerenja; a koja je u skladu s općim uvjetima navedenim u točki I. ovog natječaja.

Mjesečna visina studentske stipendije iznosi 500,00 kn. Stipendija se dodjeljuje i isplaćuje za period od 01.10. 2017. do 31.07. 2018. godine. Stipendija se isplaćuje u dva obročna dijela (2 x 2.500,00 kn); s tim da će se prvi obrok isplatiti unazad odnosno na period od 1. listopada 2017. godine, a drugi obrok stipendije biti će isplaćen najkasnije do konca kolovoza 2018. Stipendija se dodjeljuje kao bespovratna.

***III.***

Studenti koji se prijavljuju na natječaj dužni su uz ***zahtjev*** (sastavni dio ovog natječaja) priložiti:  
potvrdu o redovnom upisu na fakultet, odnosno o upisu tekuće akademske godine (status redovnog studenta);

* presliku osobne iskaznice;
* presliku indeksa (od I. godine studiranja);
* prijepis ocjena iz indeksa s naznakom broja nepoloženih ispita (za sve godine studiranja – izdaje studentska referada);
* studenti koji su upisali diplomski studij; u obavezi su priložiti prijepis ocjena i sa preddiplomskog studija;
* dokaz o dobivenim nagradama na višim i visokim studijima, te dobivenoj rektorovoj nagradi;
* izjava kandidata pod materijalnom i kaznenom odgovornošću da ne prima stipendiju ili potporu iz drugih izvora (javnobilježnički ovjeriti IZJAVU koja čini sastavni dio ovog natječaja);
* za roditelja stradalnika Domovinskog rata potrebno je dostaviti Uvjerenje o statusu stradalnika Domovinskog rata.

***IV.***

Kriterij za dodjelu stipendija:

* rangiranje sukladno izvrsnosti – uspjehu studenta na fakultetu.

***V.***

Stipendija se vraća ukoliko korisnik stipendije ne upiše redovno narednu godinu školovanja odnosno studija (što potvrđuje potvrdom o upisu u narednu godinu školovanja) ili ako se utvrdi da je student korisnik stipendija ili potpora po drugim osnovama.

S najpovoljnijim kandidatima Općinska načelnica sklopit će Ugovor o međusobnim pravima i obvezama.

***VI.***

Natječaj traje 15 dana od dana objave. Krajnji rok za prijavu na natječaj je

* ***14. veljače 2018. godine ⌠srijeda⌡ do 10:00 sati – bez obzira na način dostave.***

Natječaj se objavljuje na oglasnoj ploči Općine Punitovci, web stranici Općine Punitovci ([*www.punitovci.hr*](http://www.punitovci.hr)) i na Radio Đakovu.

***VII.***

Zainteresirani studenti mogu podnijeti prijave na natječaj (sa kompletno priloženom dokumentacijom) u naznačenom roku osobno ili poštom na adresu:

***OPĆINA PUNITOVCI***

***Stjepana Radića 58; 31 424 Punitovci***

***s naznakom «Natječaj za dodjelu stipendija 2017/18».***

***VIII.***

Prijave dostavljene nakon roka i bez potrebne dokumentacije neće se razmatrati. Nakon završetka natječaja priloženi dokumenti neće se vraćati kandidatima.

***IX.***

Prijedlog Liste reda prvenstva kandidata za dodjelu stipendija Općine Punitovci objaviti će se na oglasnoj ploči u roku od 30 dana nakon isteka roka za podnošenje prijava. U roku od 8 dana od objave Liste, svaki kandidat može podnijeti pismeni prigovor na Listu.

***X.***

Kandidati koji ostvare pravo na stipendiju biti će pozvani na sklapanje ugovora.

Općinska načelnica:

***Jasna Matković***; v.r.